b'\n_START_ARTICLE_\nVilniaus Gedimino technikos universiteto Verslo vadybos fakultetas\n_START_SECTION_\nKatedros\n_START_PARAGRAPH_\n\xc5\xa0iuo metu fakultete yra 6 katedros:\n_START_SECTION_\nFinans\xc5\xb3 katedra\n_START_PARAGRAPH_\n1993 m. vasar\xc4\xaf kartu su fakultetu buvo \xc4\xafkurta Verslo ekonomikos katedra. Katedros ved\xc4\x97ju buvo paskirtas prof. habil. dr. A. V. Rutkauskas. 2001 m. Verslo ekonomikos katedra buvo perorganizuota, ir taip atsirado Finans\xc5\xb3 katedra, o 2004 m. lapkrit\xc4\xaf Finans\xc5\xb3 katedra buvo pervadinta Finans\xc5\xb3 in\xc5\xbeinerijos katedra. Nuo 2006 m. katedros ved\xc4\x97ja tapo doc. dr. Rima Tamo\xc5\xa1i\xc5\xabnien\xc4\x97._NEWLINE_Katedrai priklauso Verslo projektavimo ir aplinkos ekonomikos mokslo laboratorija.\n_START_SECTION_\n\xc4\xaemoni\xc5\xb3 ekonomikos ir vadybos katedra\n_START_PARAGRAPH_\n2001 m. Verslo vadybos fakultete Vadybos katedr\xc4\x85 ir Ekonomikos katedr\xc4\x85 reorganizavus \xc4\xaf penkias katedras taip buvo \xc4\xafkurta \xc4\xaemoni\xc5\xb3 ekonomikos ir vadybos katedra._NEWLINE_Katedros ved\xc4\x97jas yra prof. habil. dr. Romualdas Ginevi\xc4\x8dius.\n_START_SECTION_\nSocialin\xc4\x97s ekonomikos ir vadybos katedra\n_START_PARAGRAPH_\nKatedra \xc4\xafsteigta 2001 m. bir\xc5\xbeelio m\xc4\x97nes\xc4\xaf. Katedrai vadovauja prof. habil. dr. Juozas Bivainis.\n_START_SECTION_\nTarptautin\xc4\x97s ekonomikos ir vadybos katedra\n_START_PARAGRAPH_\nKatedra \xc4\xafkurta 2001 metais._NEWLINE_Tarptautin\xc4\x97s ekonomikos ir vadybos katedros suk\xc5\xabrimo ir jos veiklos tikslas \xe2\x80\x93 aktyvinti Vilniaus Gedimino technikos universitete vykdom\xc5\xb3 vadybinio, ekonominio ir in\xc5\xbeinerinio profilio studij\xc5\xb3 internacionalizavim\xc4\x85, prioritet\xc4\x85 teikiant Europos integracijos bei Europos S\xc4\x85jungos pl\xc4\x97tros tematikai._NEWLINE_Ypating\xc4\x85 d\xc4\x97mes\xc4\xaf katedra teikia Verslo vadybos fakultete vykdom\xc5\xb3 studij\xc5\xb3 internacionalizavimui, siekiant, kad studentai \xc4\xafgyt\xc5\xb3 \xc5\xbeinias, \xc4\xafg\xc5\xabd\xc5\xbeius ir kompetencijas, reikalingas dirbti vadybin\xc4\xaf ir ekonomin\xc4\xaf darb\xc4\x85 tarptautin\xc4\x97se rinkose._NEWLINE_Katedros moksliniai darbai yra orientuoti \xc4\xaf \xc5\xbeini\xc5\xb3 ekonomikos k\xc5\xabrimo Europos S\xc4\x85jungoje, \xc4\xaf transformacij\xc5\xb3 proces\xc5\xb3 bei inovacij\xc5\xb3 aktyvinimo galimybi\xc5\xb3 tyrim\xc4\x85, taip pat \xc4\xaf \xc4\xafvairi\xc5\xb3 sri\xc4\x8di\xc5\xb3 specialist\xc5\xb3 ugdymo tobulinim\xc4\x85 atsi\xc5\xbevelgiant \xc4\xaf globalizacijos ir internacionalizavimo proces\xc5\xb3 i\xc5\xa1\xc5\xa1\xc5\xabkius.\n_START_SECTION_\nTeis\xc4\x97s katedra\n_START_PARAGRAPH_\nVGTU VVF Teis\xc4\x97s katedra \xc4\xafsteigta 1993 m. Jos ved\xc4\x97ju buvo doc. Juozas Sidaravi\xc4\x8dius, teis\xc4\x97s moksl\xc5\xb3 daktaras._NEWLINE_Dabar katedrai vadovauja doc. dr. Sigitas Mitkus._NEWLINE_Teis\xc4\x97s disciplina yra privaloma visiems studijuojantiems universitete. \xc4\xaesteigus fakultet\xc4\x85 \xc4\xafvesti tokie specializuoti teis\xc4\x97s dalykai, kaip \xc5\xabkin\xc4\x97 ir darbo teis\xc4\x97, \xc5\xbeem\xc4\x97s teis\xc4\x97, \xc5\xbeem\xc4\x97s ir nekilnojamojo turto teis\xc4\x97, valstybin\xc4\x97 teis\xc4\x97, administracin\xc4\x97 teis\xc4\x97.\n_START_SECTION_\nVerslo technologij\xc5\xb3 katedra\n_START_PARAGRAPH_\nKatedra \xc4\xafkurta 2001 m. reorganizavus Verslo vadybos fakulteto Vadybos katedr\xc4\x85 ir Ekonomikos katedr\xc4\x85 reorganizavus \xc4\xaf penkias katedras._NEWLINE_Katedra vykdo mokslo tiriamuosius darbus, vykdo tarptautinius ir u\xc5\xbesakomuosius projektus bei konsultuoja: ITT \xc4\xaftakos \xc4\xafmoni\xc5\xb3 veiklai ir \xc5\xbemoni\xc5\xb3 gyvensenai tyrim\xc5\xb3, informacini\xc5\xb3 valdymo sistem\xc5\xb3 k\xc5\xabrimo ir diegimo, \xc4\xafmoni\xc5\xb3 reorganizavimo (rein\xc5\xbeinerijos), valdymo sistem\xc5\xb3 k\xc5\xabrimo ir tobulinimo, inovatyvi\xc5\xb3 technologij\xc5\xb3 diegimo, visuotin\xc4\x97s kokyb\xc4\x97s valdymo sistem\xc5\xb3 k\xc5\xabrimo ir tobulinimo, logistikos sistem\xc5\xb3 k\xc5\xabrimo ir tobulinimo srityse._NEWLINE_Katedrai vadovauja prof. habil. dr. Narimantas Kazimieras Paliulis\n_START_SECTION_\nKiti mokslo padaliniai\n_START_PARAGRAPH_\nFakultete yra 1 mokslin\xc4\x97 laboratorija \xe2\x80\x93 Verslo projektavimo ir aplinkos ekonomikos.'